CELEX: 52015PC0465
Language: lt
Date: 2015-09-30
Title: Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Liberijos Respublikos tausios žvejybos partnerystės Susitarimo įgyvendinimo Protokolą

EUROPOS KOMISIJA
            Briuselis, 2015 09 30
            COM(2015) 465 final
            2015/0222(NLE)
            Pasiūlymas
            TARYBOS REGLAMENTAS
            dėl žvejybos galimybių paskirstymo pagal Europos Sąjungos ir Liberijos Respublikos tausios žvejybos partnerystės Susitarimo įgyvendinimo Protokolą
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               
                  Remdamasi atitinkamais derybų nurodymais
                     1
                  , Komisija vedė derybas su Liberijos Vyriausybe, kad būtų sudarytas naujas Europos Sąjungos ir Liberijos Respublikos tausios žvejybos partnerystės Susitarimas ir jo įgyvendinimo Protokolas. Pasibaigus šioms derybomis, 2015 m. birželio 5 d. buvo parafuotas naujas Susitarimas ir Protokolas. Jie apima penkerių metų laikotarpį nuo jų laikino taikymo dienos, t. y. nuo jų pasirašymo dienos, kaip nustatyta Susitarimo 15 straipsnyje ir Protokolo 12 straipsnyje.
               
               
                  Naujuoju Susitarimu, atsižvelgiant į reformuotos bendros žuvininkystės politikos prioritetus ir jos išorės aspektą, bus užtikrintas atnaujintas strateginės Europos Sąjungos ir Liberijos Respublikos žvejybos partnerystės pagrindas.
               
               
                  Pagrindinis naujojo Protokolo tikslas – remiantis patikimiausia turima moksline informacija ir, kai taikoma, laikantis Tarptautinės Atlanto tunų apsaugos komisijos (ICCAT) rekomendacijų, suteikti Europos Sąjungos laivams žvejybos Liberijos žvejybos zonoje galimybes, neviršijant esamo perviršio. Komisija rėmėsi ir išorės ekspertų atlikto naujojo Susitarimo ir Protokolo būsimo reikalingumo vertinimo rezultatais. Naujuoju Susitarimu ir Protokolu taip pat siekiama suaktyvinti Europos Sąjungos ir Liberijos Respublikos bendradarbiavimą skatinant tausios žuvininkystės politiką ir atsakingą žuvininkystės išteklių naudojimą Liberijos žvejybos zonoje, atsižvelgiant į abiejų šalių interesus.
               
               
                  Protokole numatomos tokių kategorijų žvejybos galimybės:
               
               
                  –
                        28 tunų žvejybos seineriai;
               
               
                  –
                        6 dreifinėmis ūdomis žvejojantys laivai.
               
               
                  Turėtų būti nustatytas žvejybos galimybių paskirstymo valstybėms narėms būdas. Todėl Komisija siūlo, kad Taryba priimtų šį reglamentą.
               
            
            
               2.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               
                  Atliekant ex-ante vertinimą dėl galimo Europos Sąjungos ir Liberijos Respublikos tausios žvejybos partnerystės Susitarimo ir Protokolo, konsultuotasi su suinteresuotosiomis šalimis. Per techninius susitikimus taip pat konsultuotasi su valstybių narių ekspertais ir pramonės atstovais. Be to, per techninio pobūdžio susitikimą buvo konsultuojamasi su Liberijos valdžios žuvininkystės institucijomis ir suinteresuotosiomis šalimis. Po šių konsultacijų padaryta išvada, kad Europos Sąjungai ir Liberijos Respublikai būtų naudinga sudaryti tausios žvejybos partnerystės Susitarimą ir jo Protokolą.
               
            
            
               3.TEISINIAI PASIŪLYMO ASPEKTAI
            
            
               
                  Ši procedūra vykdoma kartu su procedūromis, susijusiomis su Tarybos sprendimu, kuriuo Europos Sąjungos vardu leidžiama pasirašyti ir laikinai taikyti Europos Sąjungos ir Liberijos Respublikos tausios žvejybos partnerystės Susitarimą ir jo įgyvendinimo Protokolą ir su Tarybos sprendimu dėl minėto tausios žvejybos partnerystės Susitarimo ir jo įgyvendinimo Protokolo sudarymo Parlamentui pritariant.
               
            
            
               4.POVEIKIS BIUDŽETUI
            
            
               
                  Metinis finansinis įnašas pirmaisiais metais yra 715 000 EUR, antraisiais–ketvirtaisiais metais – 650 000 EUR ir penktaisiais metais – 585 000 EUR, remiantis:
               
               
                  a) 6 500 t orientaciniu kiekiu, susijusiu su teise vykdyti veiklą už 357 500 EUR pirmaisiais metais, 325 000 EUR antraisiais–ketvirtaisiais metais ir 292 500 penktaisiais metais ir
               
               
                  b) parama Liberijos Respublikos žuvininkystės sektoriaus politikos plėtrai, siekianti 357 500 EUR pirmaisiais metais, 325 000 EUR antraisiais–ketvirtaisiais metais ir 292 500 penktaisiais metais. Tokia parama dera su nacionalinės žuvininkystės politikos tikslais ir ypač su Liberijos Respublikos poreikiais, susijusiais su moksliniais tyrimais, taip pat su smulkiąja žvejyba, žvejybos stebėsena, kontrole ir priežiūra bei su kova su neteisėta žvejyba.
               
            
            
               2015/0222 (NLE)
            
            
               Pasiūlymas
            
         
         
            
               TARYBOS REGLAMENTAS
            
            
               dėl žvejybos galimybių paskirstymo pagal Europos Sąjungos ir Liberijos Respublikos tausios žvejybos partnerystės Susitarimo įgyvendinimo Protokolą
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)2015 m. birželio 5 d. Europos Sąjunga ir Liberijos Respublika parafavo tausios žvejybos partnerystės Susitarimą (toliau – Susitarimas) ir jo įgyvendinimo Protokolą, kuriuo Sąjungos laivams suteikiamos žvejybos galimybės vandenyse, į kuriuos Liberijos Respublika turi suverenias teises arba kurie priklauso jos jurisdikcijai žvejybos srityje;
            
            
               (2)[...] Taryba priėmė Sprendimą 2014/.../ES
                  2
                dėl Susitarimo ir įgyvendinimo Protokolo pasirašymo ir laikino taikymo.
            
            
               (3)reikėtų nustatyti žvejybos galimybių paskirstymo valstybėms narėms būdą tiek laikino Protokolo taikymo, tiek jo galiojimo laikotarpiu;
            
            
               (4)remiantis Tarybos reglamento (EB) Nr. 1006/2008
                  3
                10 straipsnio 1 dalimi, jei paaiškėja, kad pagal Protokolą Sąjungai numatytos žvejybos galimybės nėra visiškai išnaudojamos, Komisija apie tai praneša atitinkamoms valstybėms narėms. Jei iki termino, kurį turi nustatyti Taryba, atsakymas nepateikiamas, tai turėtų būti laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               (1)Europos Sąjungos ir Liberijos Respublikos tausios žvejybos partnerystės Susitarimo įgyvendinimo Protokole (toliau – Protokolas) nustatytos žvejybos galimybės valstybėms narėms paskirstomos taip:
            
            
               (a)tunų žvejybos seineriai:
            
            
                     
                        Ispanija
                     
                  
                  
                     
                           16
                              laivų
                     
                  
               
                     
                        Prancūzija
                     
                  
                  
                     
                           12
                              laivų
                     
                  
               
               (b)dreifinėmis ūdomis žvejojantys laivai:
            
            
                     
                        Ispanija
                     
                  
                  
                     
                           6
                              laivai
                     
                  
               
               (2)Reglamentas (EB) Nr. 1006/2008 taikomas nedarant poveikio Susitarimui.
            
            
               (3)Jei 1 dalyje nurodytos valstybės narės pateikia nepakankamai žvejybos leidimų paraiškų, kad būtų išnaudotos Protokole numatytos žvejybos galimybės, Komisija gali svarstyti bet kurios kitos valstybės narės pateiktas žvejybos leidimų paraiškas pagal Reglamento (EB) Nr. 1006/2008 10 straipsnį.
            
            
               (4)Terminas, iki kurio valstybės narės turi patvirtinti, kad jos nevisiškai išnaudoja pagal Protokolą joms skirtas žvejybos galimybes, kaip nurodyta Reglamento (EB) Nr. 1006/2008 10 straipsnio 1 dalyje, yra dešimt darbo dienų nuo tos dienos, kurią Komisija joms praneša, kad žvejybos galimybės neišnaudotos.
            
         
         
            
               2 straipsnis
            
            
               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            
            
               Jis taikomas nuo Protokolo pasirašymo dienos.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  Priimtas 3324-ąjame Tarybos (ECOFIN) posėdyje 2014 m. birželio 20 d.
               
               
                  
                     (2)
                  OL L , , p. .
               
               
                  
                     (3)
                  2008 m. rugsėjo 29 d. Tarybos reglamentas (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse, iš dalies keičiantis reglamentus (EEB) Nr. 2847/93 ir (EB) Nr. 1627/94 bei panaikinantis Reglamentą (EB) Nr. 3317/94 (OL L 286, 2008 10 29, p. 33).